|  |
| --- |
| +\*xfs\*pvs\*Akl\*cvA\*xBj\*hyy\*DaC\*thw\*mhs\*qCc\*pBk\*- +\*yqw\*xBB\*nuz\*taB\*xaa\*wEv\*snn\*ydg\*xbi\*uyb\*zew\*- +\*eDs\*djA\*dDs\*cEy\*ufy\*Daj\*Bmw\*rCi\*gnk\*rtE\*zfE\*- +\*ftw\*cEC\*DAu\*mts\*iiE\*ctk\*yyq\*jbl\*lhs\*CCB\*onA\*- +\*ftA\*wco\*mbn\*yeD\*jdw\*nuz\*qDt\*wvE\*wko\*ysl\*uws\*- +\*xjq\*bbj\*rkq\*Bxc\*caz\*gkb\*wrm\*Aoj\*bvq\*yrq\*uzq\*- |

|  |
| --- |
|  |



REPUBLIKA HRVATSKA

ISTARSKA ŽUPANIJA

OPĆINA LIŽNJAN – LISIGNANO

OPĆINSKI NAČELNIK

KLASA: 302-01/25-01/2

URBROJ: 2163-24-01-25-2

Ližnjan, 29.9.2025.

Na temelju članka 11. Zakona o poticanju razvoja malog gospodarstva („Narodne novine“ broj 29/02, 63/07, 53/12, 56/13 i 121/16), članka 48. Statuta Općine Ližnjan-Lisignano („Službene novine Općine Ližnjan-Lisignano“ broj 2/21, 7/23), članka 12. Odluke o potporama za poticanje razvoja poduzetništva na području Općine Ližnjan-Lisignano („Službene novine Općine Ližnjan-Lisignano“ broj 2A/17, 05/19) te Uredbe Komisije (EU) broj 2023/2831 od 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore (SL L 2023/2831 15.12.2023.) - u daljnjem tekstu Uredba o potporama male vrijednosti broj 2023/2831), Načelnik Općine Ližnjan-Lisignano objavljuje

**JAVNI POZIV**

poduzetnicima za dodjelu potpora male vrijednosti za poticanje razvoja poduzetništva na području Općine Ližnjan-Lisignano u 2025. godini

**Općina Ližnjan-Lisignano provodi sljedeće mjere u svrhu poticanja razvoja poduzetništva na području Općine Ližnjan-Lisignano:**

MJERA 1: Potpore novoosnovanim tvrtkama

MJERA 2: Potpore za novo zapošljavanje i samozapošljavanje

MJERA 3: Subvencioniranje troškova polaganja stručnih i majstorskih ispita

MJERA 4: Potpore poduzetnicima za financiranje pripreme i kandidiranja EU projekata

MJERA 5: Sufinanciranje ulaganja u standarde kvalitete

**ZAJEDNIČKE ODREDBE:**

Potpore se odnose na mikro i male subjekte malog gospodarstva sukladno Zakonu o poticanju razvoja malog gospodarstva („Narodne novine“ broj 29/02, 63/07, 53/12, 56/13 i 121/16).

**Korisnici potpore** za mjere financiranja od strane Općine Ližnjan-Lisignano iz ovog Javnog poziva mogu biti u smislu Odluke o potporama za poticanje razvoja poduzetništva na području Općine Ližnjan-Lisignano („Službene novine Općine Ližnjan-Lisignano“ broj 2A/17, 05/19), **subjekti malog gospodarstva, poduzetništva i druge pravne i fizičke osobe koje imaju sjedište na području Općine i koji ispunjavaju uvjete utvrđene istom Odlukom i posebnim propisima, odnosno pravilima o potporama male vrijednosti.**

Pravo na potporu jedan korisnik može ostvariti samo u jednoj mjeri.

Pravo na potpore ne mogu ostvariti pravne osobe u vlasništvu Općine Ližnjan-Lisignano, kao ni poduzetnici u stečaju, likvidaciji ili postupku predstečajne nagodbe.

Korisnik potpore koji je u sustavu PDV-a ne ostvaruje pravo na PDV kao prihvatljiv trošak za potpore iz ovog Programa.

U postupku odlučivanja o odobravanju potpora nadležno tijelo (Povjerenstvo za potpore gospodarstvu imenovano odlukom načelnika) ocjenjuje koliko program, projekt ili aktivnost za koje se traži potpora pridonosi ostvarivanju gospodarskog rasta, a osobito koliko pridonosi:

* očuvanju postojećih radnih mjesta odnosno povećanju zaposlenosti,
* povećanju broja subjekata malog gospodarstva,
* osiguranju trajnosti poslovanja tražitelja potpore,
* povećanju konkurentnosti subjekata malog gospodarstva,
* povećanju domaćih ulaganja,
* razvoju i stvaranju inovativnih proizvoda i usluga.

Javni poziv otvoren je **do utroška sredstava** planiranih u proračunu Općine Ližnjan-Lisignano za tu namjenu u 2025. godini, **a najkasnije do dana 30. studenog 2025. godine.**

**POTPORE MALE VRIJEDNOSTI SUKLADNO UREDBI KOMISIJE (EU) broj 2023/2831**

Potpore koje se dodjeljuju po ovom Javnom pozivu dodjeljuju se sukladno pravilima EU o pružanju državne potpore propisanim Uredbom Komisije (EU) br. 2023/2831 od 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore (SL L 2023/2831 15. 12. 2023.).

Sukladno članku 2., točka 2. Uredbe o potporama male vrijednosti broj 2023/2831 pod pojmom „jedan poduzetnik“ obuhvaćena su sva poduzeća koja su u najmanje jednom od sljedećih međusobnih odnosa: a) jedno poduzeće ima većinu glasačkih prava dioničara ili članova u drugom poduzeću; b) jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća; c) jedno poduzeće ima pravo na ostvarivanje vladajućeg utjecaja nad drugim poduzećem na temelju ugovora sklopljenog s tim poduzećem ili na temelju odredbe njegova osnivačkog akta ili statuta; d) jedno poduzeće, koje je dioničar ili član u drugom poduzeće, samo kontrolira većinu glasačkih prava dioničara ili glasačkih prava članova u tom poduzeću u dogovoru s drugim dioničarima ili članovima tog poduzeća.

Ovaj Javni poziv potpora, sukladno članku 1. Uredbe o potporama male vrijednosti br. 2023/2831, ne odnosi se na:

|  |  |
| --- | --- |
| (a) | potpore koje se dodjeljuju poduzetnicima koji se bave primarnom proizvodnjom proizvoda ribarstva i akvakulture; |

|  |  |
| --- | --- |
| (b) | potpore koje se dodjeljuju poduzetnicima koji se bave preradom i stavljanjem na tržište proizvoda ribarstva i akvakulture, ako je iznos potpore utvrđen na temelju cijene ili količine kupljenih proizvoda ili proizvoda stavljenih na tržište; |

|  |  |
| --- | --- |
| (c) | potpore koje se dodjeljuju poduzetnicima u primarnoj proizvodnji poljoprivrednih proizvoda; |

|  |  |  |  |  |  |
| --- | --- | --- | --- | --- | --- |
| (d) | potpore koje se dodjeljuju poduzetnicima u sektoru prerade i stavljanja na tržište poljoprivrednih proizvoda, u jednom od sljedećih slučajeva:   |  |  | | --- | --- | | i. | ako se iznos potpore utvrđuje na temelju cijene ili količine tih proizvoda koji su kupljeni od primarnih proizvođača ili koje dotični poduzetnici stavljaju na tržište; |  |  |  | | --- | --- | | ii. | ako su potpore uvjetovane njihovim djelomičnim ili potpunim prenošenjem na primarne proizvođače; | |

|  |  |
| --- | --- |
| (e) | potpore dodijeljene za djelatnosti povezane s izvozom u treće zemlje ili države članice, konkretno potpore izravno povezane s izvezenim količinama, uspostavljanjem i radom distribucijske mreže ili drugim tekućim rashodima povezanima s djelatnošću izvoza; |

|  |  |
| --- | --- |
| (f) | potpore koje se uvjetuju upotrebom domaćih proizvoda ili usluga umjesto uvoznih. |

Sukladno članku 1. stavku 2. Uredbe o potporama male vrijednosti br. 2023/2831 ako poduzetnik djeluje i u jednom od sektorima iz stavka 1. točke (a), (b), (c) ili (d) i u jednom ili više sektora obuhvaćenih područjem primjene ove Uredbe ili obavlja druge djelatnosti obuhvaćene područjem primjene ove Uredbe, ova se Uredba primjenjuje na potpore dodijeljene u vezi s tim drugim sektorima odnosno djelatnostima, uz uvjet da predmetna država članica osigura odgovarajućim sredstvima, kao što je razdvajanje djelatnosti ili razdvajanje računa, da djelatnosti u sektorima isključenima iz područja primjene ove Uredbe ne ostvaruju korist od *de minimis* potpore koje se dodjeljuju u skladu s ovom Uredbom.

**MJERA 1 – POTPORA NOVOOSNOVANIM TVRTKAMA**

Iznos potpore za ovu mjeru iznosi najviše 2654,46 EUR

Korisnici potpore mjere 1 navedeni u zajedničkim odredbama ovog Javnog poziva moraju biti registrirani tijekom 2024. ili 2025. godine.

Potpora se može dodijeliti za sljedeće troškove nastale u 2024. ili 2025. godini:

a) izradu poslovnih planova/investicijskih programa,

b) nabavu informatičke opreme i poslovnog softvera,

c) bankarske usluge za obradu kredita,

d) za refundaciju troškova otvaranja obrta, trgovačkog društva, te troškova registracije slobodnog zanimanja, te ishođenje dokumentacije potrebne za otvaranje obrta ili trgovačkog društva te podnošenja zahtjeva za kredit (troškovi javnog bilježnika, procjena nekretnina, obrasci boniteta, sudski vještaci, poslovni plan, projektno tehnološka dokumentacija, minimalni tehnički uvjeti za poslovni prostor, studija utjecaja na okoliš, razne dozvole i slično),

e) uređenje poslovnog prostora (građevinski, instalacijski i radovi unutrašnjeg uređenja),

f) nabavka opreme za osnovnu djelatnost obrta ili trgovačkog društva,

g) izrada web stranice te tiskanje promotivnih materijala,

h) dopunska poduzetnička izobrazba vezana uz osnovnu djelatnost i informatičko obrazovanje.

Za ostvarivanje nepovratne potpore uz obrazac zahtjeva poduzetnik je dužan dostaviti:

a) presliku registracije obrta/trgovačkog društva (obrtnica, rješenje ili izvadak iz sudskog registra),

b) potvrdu HZMO o prijavi zaposlenja,

c) presliku računa na ime troškova otvaranja obrta ili trgovačkog društva, izrade dokumentacije, planova, studija i ostale dokumentacije,

d) presliku računa za nabavljenu opremu i presliku izvoda transakcijskog računa iz kojeg je razvidno izvršenje plaćanja računa za nabavljenu opremu,

e) potvrdu da nema dugovanja prema državi i Općini Ližnjan-Lisignano po bilo kojoj osnovi.

**MJERA 2 – POTPORE ZA NOVO ZAPOŠLJAVANJE ILI SAMOZAPOŠLJAVANJE**

Iznos potpore za svaku novozaposlenu osobu i za samozapošljavanje iznosi 663,61 EUR

Korisnici potpore mogu biti poduzetnici navedeni u zajedničkim odredbama ovog Javnog poziva sa sjedištem na području Općine Ližnjan-Lisignano, a koji se sukladno Zakonu o poticanju razvoja malog gospodarstva („Narodne novine“ broj 29/02, 63/07, 53/12, 56/13 i 121/16) svrstavaju u mikro i male subjekte malog gospodarstva te koji imaju najmanje jednu (1) zaposlenu osobu na neodređeno vrijeme, uključujući i vlasnika/vlasnicu, a sa prebivalištem na području Općine Ližnjan-Lisignano.

Potpora za novo zapošljavanje i samozapošljavanje odnosi se na povrat sredstava po osnovu uplaćenih obveznih doprinosa iz i na bruto plaću za novozaposlene i samozaposlene osobe.

Na dan podnošenja zahtjeva za potporu, svaki novozaposleni radnik za kojeg se traži potpora, mora biti u radnom odnosu neprekidno, najmanje šest mjeseci i s prebivalištem na području Općine Ližnjan-Lisignano najmanje tri godine te s datumom zapošljavanja ne ranijem od 01. siječnja 2023. godine. Isto se odnosi i na osobe koje se samozapošljavanju.

Za ostvarivanje nepovratne potpore uz obrazac zahtjeva poduzetnik je dužan dostaviti:

a) presliku registracije obrta/trgovačkog društva (obrtnica, rješenje ili izvadak iz sudskog registra),

b) potvrdu HZMO o prijavi zaposlenja,

c) potvrdu da nema dugovanja prema državi i Općini Ližnjan-Lisignano po bilo kojoj osnovi.

**MJERA 3 – SUBVENCIONIRANJE TROŠKOVA POLAGANJA STRUČNIH I MAJSTORSKIH ISPITA**

Iznos potpore iznosi najviše 398,17 EUR

Korisnici ove potpore mogu biti poduzetnici navedeni u zajedničkim odredbama ovog Javnog poziva, koji imaju najmanje jednu (1) zaposlenu osobu na neodređeno vrijeme, uključujući i vlasnika/vlasnicu, s prebivalištem na području Općine Ližnjan-Lisignano, a koji se sukladno Zakonu o poticanju razvoja malog gospodarstva („Narodne novine“ broj 29/02, 63/07, 53/12, 56/13 i 121/16) svrstavaju u mikro i male subjekte malog gospodarstva.

Potpora se može dodijeliti za refundaciju troškova polaganja nastalih tijekom 2024. i 2025. godine:

a) Majstorskih ispita ili ispita o stručnoj osposobljenosti čije je polaganje propisano odredbama Zakona o obrtu („Narodne novine“ broj 143/13, 127/19, 41/20), za zanimanja propisana Pravilnikom o vezanim i povlaštenim obrtima i načinu izdavanja povlastica („Narodne novine“ broj 148/24), a u Obrtnom registru imaju upisano obavljanje obrta sa sjedištem na području općine Ližnjan-Lisignano,

b) Stručnih ispita – temeljem Pravilnika o stručnom ispitu, te upotpunjavanju i usavršavanju znanja osoba koje obavljaju poslove prostornog uređenja i graditeljstva („Narodne novine“ broj 129/15) za zaposlene osobe koje imaju prebivalište na području općine Ližnjan-Lisignano,

c) Za usavršavanja u zanimanju - srednjoškolsko stručno usavršavanje, za zaposlene osobe koje imaju prebivalište na području općine Ližnjan-Lisignano, a koje posluju u području djelatnosti prerađivačke industrije i građevinarstva.

Za ostvarivanje nepovratne potpore uz obrazac zahtjeva poduzetnik je dužan dostaviti:

a) presliku registracije obrta/trgovačkog društva (obrtnica, rješenje ili izvadak iz sudskog registra),

b) dokaz o uplati sredstava na ime troškova polaganja ispita,

c) presliku uvjerenja o položenom majstorskom/stručnom ispitu,

d) potvrdu HZMO o prijavi zaposlenja za osobu za koju se traži potpora,

e) potvrdu da poslodavac nema dugovanja prema državi i Općini Ližnjan-Lisignano po bilo kojoj osnovi.

**MJERA 4 – POTPORE PODUZETNICIMA ZA FINANCIRANJE PRIPREME I KANDIDIRANJA EU PROJEKATA**

Iznos potpore za ovu mjeru iznosi 50% troška pripreme i kandidiranja projektnih prijedloga, a najviše 1327,23 EUR

Korisnici potpore mjere 4 navedeni u zajedničkim odredbama ovog Javnog poziva moraju imati najmanje jednu (1) zaposlenu osobu na neodređeno vrijeme, uključujući vlasnika/cu, a s prebivalištem na području općine Ližnjan-Lisignano.

Potpora se može dodijeliti za:

1. naknade za konzultante (izrada projektnih prijedloga i popunjavanje prijavnih obrazaca),
2. izrada poslovnih planova, studije izvedivosti kao i ostale dokumentacije potrebne za kandidiranje na natječaj za korištenje sredstava iz fondova Europske unije.

Uvjeti za dodjelu potpore koji moraju biti kumulativno ispunjeni u trenutku podnošenja zahtjeva:

a) da će se investicija predviđena u projektu za koji se traži potpora realizirati na području Općine Ližnjan-Lisignano,

b) da podnositelj ne koristi druge izvore sufinanciranja za predmetnu potporu,

c) da podnositelj koristi usluge od pravnih i fizičkih osoba ovlaštenih za obavljanje poslova za prethodno navedene namjene,

d) da je projekt kandidiran u 2024. ili 2025. godini,

e) da je račun za izvršene usluge izdan u 2024. ili 2025. godini.

Za ostvarivanje nepovratne potpore uz obrazac zahtjeva poduzetnik je dužan dostaviti:

a) presliku registracije obrta/trgovačkog društva (obrtnica, rješenje ili izvadak iz sudskog registra),

b) ovjerenu izjavu da podnositelj ne koristi druge izvore sufinanciranja za predmetne troškove,

c) presliku računa konzultanta i presliku izvoda transakcijskog računa iz kojeg je razvidno izvršenje plaćanja računa konzultanta,

d) potvrda prijave projekta na natječaj za korištenje sredstava iz fondova Europske unije,

e) potvrdu da nema dugovanja prema državi i Općini Ližnjan-Lisignano po bilo kojoj osnovi.

**MJERA 5 – SUFINANCIRANJE ULAGANJA U STANDARDE KVALITETE**

Iznos potpore za ulaganje u standarde kvalitete iznosi 50% troškova do najviše 929,06 EUR

Korisnici potpore mjere 5 navedeni u zajedničkim odredbama ovog javnog poziva moraju imati najmanje jednu (1) zaposlenu osobu na neodređeno vrijeme, uključujući i vlasnika/vlasnicu, a s prebivalištem na području Općine Ližnjan-Lisignano.

Potpora se može dodijeliti za:

a) konzultantske usluge ili edukaciju kod uvođenja sustava kvalitete,

b) certificiranje sustava,

c) certificiranje proizvoda – dokaz o sukladnosti vlastitih proizvoda prema hrvatskim i europskim normama i smjernicama,

d) troškove stjecanja prava uporabe znaka Hrvatska kvaliteta, Izvorno hrvatsko, ISO, HACCP i drugih znakova izvornosti i zemljopisnog podrijetla,

e) sufinanciranje troškova informatičke opreme i poslovnog softvera te sitnog inventara neophodnog za unapređenje kvalitete u proizvodnom, odnosno poslovnom procesu.

Prihvatljivim troškovima ne smatraju se troškovi produljenja certifikata (recertificiranje).

Za ostvarivanje nepovratne potpore uz obrazac zahtjeva poduzetnik je dužan dostaviti:

1. presliku registracije obrta/trgovačkog društva (obrtnica, rješenje ili izvadak iz sudskog registra),
2. račun ili ugovor kojim dokazuje ulaganje u standarde kvalitete te dokaz o uplati na ime prihvatljivih troškova ulaganja u standarde kvalitete,
3. potvrdu da nema dugovanja prema državi i Općini Ližnjan-Lisignano po bilo kojoj osnovi.

**POSTUPAK PODNOŠENJA ZAHTJEVA I DODJELE NEPOVRATNIH POTPORA PODUZETNICIMA**

Korisnici potpore u trenutku podnošenja zahtjeva za dodjelu potpore ne smiju imati nepodmirenih dospjelih dugovanja prema državi i Općini Ližnjan-Lisignano o čemu su dužni dostaviti dokaz prilikom podnošenja zahtjeva.

Prijedlog Odluke o dodjeli potpore podnositelju zahtjeva donosi Povjerenstvo za potpore gospodarstvu imenovano odlukom općinskog načelnika. Povjerenstvo radi na sjednicama koje saziva predsjednik/ca Povjerenstva te odlučuje većinom glasova ukupnog broja članova.

Na prijedlog Povjerenstva, Odluku o dodjeli potpore donosi Načelnik.

Sredstva potpore uplaćuju se na žiro račun korisnika po dostavljenim računima kojima se dokazuje namjensko korištenje sredstava, kao i po dostavljenom dokazu o podmirenju računa, a sve u roku od 60 dana od donošenja prijedloga Odluke o dodjeli potpore od strane Povjerenstva.

Sredstva za mjere po ovom Javnom pozivu dodjeljuju se isključivo za troškove s datumom fakture nakon 31.12.2023. godine, osim ukoliko svakom pojedinom mjerom ovog Javnog poziva nije određeno drugačije.

Obrazac zahtjeva za dodjelu potpore te predmetni Javni poziv može se preuzeti u pisarnici Općine Ližnjan-Lisignano ili na web stranici Općine Ližnjan-Lisignano, odnosno [www.liznjan.hr](http://www.liznjan.hr).

Obrazac zahtjeva za dodjelu potpore za svaku pojedinu mjeru sastavni je dio ovog Javnog poziva.

Zahtjev za dodjelu potpore s potrebnom dokumentacijom podnosi se Povjerenstvu za potpore gospodarstvu Općine Ližnjan-Lisignano u 2025. godini na adresu:

**Općina Ližnjan – Lisignano**

**Krasa 7, 52 204 Ližnjan**

**S naznakom: „za javni poziv poduzetnicima za dodjelu potpora male vrijednosti u 2025. godini“ – ne otvaraj**

ili se predaje osobno u pisarnicu Općine Ližnjan-Lisignano.

Povjerenstvo za potpore gospodarstvu na području Općine Ližnjan-Lisignano u 2025. godini može zatražiti i dodatnu dokumentaciju, koju su korisnici potpore dužni dostaviti u naznačenom roku, a u protivnom će se takav zahtjev smatrati nepotpunim.

**Nepotpuni zahtjevi neće se razmatrati.**

Svaki poduzetnik kojem se isplati potpora sukladno ovom Javnom pozivu postaje primatelj potpore male vrijednosti sukladno članku 10. Zakona o državnim potporama („Narodne novine“ broj 47/14, 69/17), te je u obvezi prilikom predaje zahtjeva predati ispunjen, potpisan i ovjeren obrazac pod nazivom **Izjava o korištenim državnim potporama male vrijednosti,** koji čini sastavni dio ovog Javnog poziva.

Sukladno Zakonu o pravu na pristup informacijama („Narodne novine“ broj 25/13, 85/15, 69/22), Općina Ližnjan-Lisignano kao tijelo javne vlasti, obavezno je, radi upoznavanja javnosti, omogućiti pristup informacijama o svom radu pravodobnom objavom na internetskim stranicama ili u javnom glasilu. U cilju zakonom utvrđene svrhe i interesu javnosti, Općina Ližnjan-Lisignano objavljuje sve donesene akte na službenoj internetskoj stranici. Slijedom navedenog, smatrat će se da je poduzetnik, podnošenjem zahtjeva za potporu koji sadrži njegove osobne podatke, na ovaj Javni poziv, uz tražene priloge, dao privolu za njihovo prikupljanje, obradu i korištenje istih javnom objavom na internetskim stranicama Općine Ližnjan-Lisignano, a u svrhu radi koje su prikupljeni.

OPĆINSKI NAČELNIK

Marko Ravnić, v.r.

**Obrazac 1/2025**

***MJERA 1***

***ZAHTJEV ZA DODJELU POTPORE NOVOOSNOVANIM TVRTKAMA***

***U 2025. GODINI***

**PODNOSITELJ ZAHTJEVA:**

NAZIV .............................................................................................................................

ADRESA ........................................................................................................................

TELEFON .......................................................................................................................

OIB...................................................................................................................................

IBAN RAČUN....................................................................................................................

NAZIV BANKE: ................................................................................................................

Uz zahtjev je potrebno dostaviti sljedeću dokumentaciju:

* preslika registracije obrta/trgovačkog društva (obrtnica, rješenje ili izvadak iz sudskog registra),
* potvrda HZMO o prijavi zaposlenja,
* preslika računa na ime troškova otvaranja obrta ili trgovačkog društva, izrade dokumentacije, planova, studija i ostale dokumentacije i presliku izvoda žiro-računa kojima se dokazuje izvršeno plaćanje,
* preslika računa za nabavljenu opremu i presliku izvoda transakcijskog računa iz kojeg je razvidno izvršenje plaćanja računa za nabavljenu opremu,
* potvrda da vlasnik novoosnovane tvrtke nema dugovanja prema državi i Općini Ližnjan-Lisignano po bilo kojoj osnovi,
* obrazac: Izjava o korištenim potporama male vrijednosti,
* obrazac: dodatni podaci o podnositelju zahtjeva.

|  |  |  |
| --- | --- | --- |
| Mjesto i datum | M.P. | Podnositelj zahtjeva |
| \_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Obrazac 2/2025**

**MJERA 2**

***ZAHTJEV ZA DODJELU POTPORE ZA NOVO ZAPOŠLJAVANJE ILI SAMOZAPOŠLJAVANJE***

***U 2025. GODINI***

**PODNOSITELJ ZAHTJEVA:**

NAZIV ............................................................................................................................

ADRESA.........................................................................................................................

TELEFON.......................................................................................................................

OIB.................................................................................................................................

IBAN RAČUN.................................................................................................................

NAZIV BANKE: .............................................................................................................

Uz zahtjev je potrebno dostaviti sljedeću dokumentaciju:

* preslika registracije obrta/trgovačkog društva (obrtnica, rješenje ili izvadak iz sudskog registra),
* potvrda HZMO o prijavi zaposlenja,
* potvrda da podnositelj zahtjeva nema dugovanja prema državi i Općini Ližnjan - Lisignano po bilo kojoj osnovi,
* potvrda da je osoba bila prijavljena kao nezaposlena osoba najmanje 60 dana prije zapošljavanja, osim za osobu kojoj je to prvo zaposlenje i osobu koja je završila stručno osposobljavanje za rad bez zasnivanja radnog odnosa po programu Mjera za poticanje zapošljavanja i dokaz o trajanju radnog odnosa najmanje šest (6) mjeseci neprekidno (dokaz: odgovarajuća potvrda),
* dokaz o prebivalištu na području općine Ližnjan-Lisignano u trajanju dužem od tri (3) godine za novo zaposlenu osobu ili osobu koja se samozaposlila,
* rješenje o utvrđivanju obveznih doprinosa te potvrdu o uplati obveznih doprinosa (izvadak iz žiro-računa ili sl.) iz kojih je vidljivo da su podmireni doprinosi za novozaposlenu osobu ili osobu koja se samozaposlila otvaranjem trgovačkog društva ili obrta,
* obrazac: Izjava o korištenim potporama male vrijednosti,
* obrazac: dodatni podaci o podnositelju prijave.

|  |  |  |
| --- | --- | --- |
| Mjesto i datum | M.P. | Podnositelj zahtjeva |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |  |

**Obrazac 3/2025**

**MJERA 3**

***ZAHTJEV ZA SUBVENCIONIRANJE TROŠKOVA POLAGANJA***

***STRUČNIH I MAJSTORSKIH ISPITA***

***U 2025. GODINI***

**PODNOSITELJ ZAHTJEVA:**

NAZIV ............................................................................................................................

ADRESA ........................................................................................................................

TELEFON ......................................................................................................................

OIB.................................................................................................................................

IBAN RAČUN ................................................................................................................

NAZIV BANKE ..............................................................................................................

Uz zahtjev se podnosi sljedeća dokumentacija:

* preslika registracije obrta/trgovačkog društva (obrtnica, rješenje ili izvadak iz sudskog registra),
* dokaz o troškovima polaganja ispita i preslika izvoda transakcijskog računa iz kojeg je razvidno izvršenje plaćanja,
* preslika uvjerenja o položenom majstorskom/stručnom ispitu,
* potvrda HZMO o prijavi zaposlenja za osobu za koju se traži potpora,
* potvrda da poslodavac nema dugovanja prema državi ili Općini Ližnjan-Lisignano po bilo kojoj osnovi,
* obrazac: Izjava o korištenim potporama male vrijednosti,
* obrazac: dodatni podaci o podnositelju prijave.

|  |  |  |
| --- | --- | --- |
| Mjesto i datum | M.P. | Podnositelj zahtjeva |
| \_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_ |

**Obrazac 4/2025**

**MJERA 4**

***ZAHTJEV ZA DODJELU POTPORE PODUZETNICIMA***

***ZA FINANCIRANJE PRIPREME I KANDIDIRANJA***

***EU PROJEKTA ZA 2025. GODINU***

**PODNOSITELJ ZAHTJEVA:**

NAZIV.............................................................................................................

ADRESA.........................................................................................................................

TELEFON ......................................................................................................................

OIB..................................................................................................................................

IBAN RAČUN..................................................................................................................

NAZIV BANKE ...............................................................................................................

Uz zahtjev se podnosi sljedeća dokumentacija:

* preslika registracije obrta/trgovačkog društva (obrtnica, rješenje ili izvadak iz sudskog registra),
* dokaz da podnositelj ima zaposlenu najmanje 1 osobu uključujući vlasnika/cu,
* original račun ili ovjerena kopija računa za prihvatljive troškove iz ove mjere,
* dokaz u uplati (preslika izvoda žiro-računa kojim se dokazuje izvršeno plaćanje),
* dokument o vrijednosti projekta,
* ovjerena izjava da podnositelj ne koristi druge izvore sufinanciranja za predmetnu potporu,
* potvrda prijave projekta na natječaj za korištenje sredstva iz fondova Europske unije,
* vlasnički list (za objekte i zemljišta na kojem se planira izgradnja u sklopu projekta) ili ugovor o pravu građenja ukoliko podnositelj zahtjeva nije vlasnik objekta/zemljišta,
* potvrda da nema dugovanja prema državi i Općini Ližnjan-Lisignano po bilo kojoj osnovi,
* obrazac: Izjava o korištenim potporama male vrijednosti,
* obrazac: dodatni podaci o podnositelju prijave.

|  |  |  |
| --- | --- | --- |
| Mjesto i datum | M.P. | Podnositelj zahtjeva |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |  |

**Obrazac 5/2025**

**MJERA 5**

***ZAHTJEV ZA SUFINANCIRANJE ULAGANJA U STANDARDE KVALITETE U 2025. GODINI***

**PODNOSITELJ ZAHTJEVA:**

NAZIV...............................................................................................................................

ADRESA...........................................................................................................................

TELEFON.........................................................................................................................

OIB....................................................................................................................................

IBAN RAČUN ...................................................................................................................

NAZIV BANKE..................................................................................................................

Uz zahtjev se podnosi sljedeća dokumentacija:

* preslika registracije obrta/trgovačkog društva (obrtnica, rješenje ili izvadak iz sudskog registra),
* dokazi o ulaganju u standarde kvalitete (računi, ugovori),
* dokaz da ima zaposlenu najmanje jednu osobu (uključivo vlasnika/vlasnicu) na neodređeno vrijeme, sa prebivalištem na području općine Ližnjan
* potvrda da nema dugovanja prema državi i Općini Ližnjan-Lisignano po bilo kojoj osnovi,
* obrazac: Izjava o korištenim potporama male vrijednosti,
* obrazac: dodatni podaci o podnositelju prijave.

|  |  |  |
| --- | --- | --- |
| Mjesto i datum | M.P. | Podnositelj zahtjeva |
| \_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_ |